turjo4nis/wikipedia-bn-dump-20250701 huggingface dataset:
মহেশ ভূপতি

মহেশ ভূপতি (; জন্ম: ৭ জুন, ১৯৭৪) ভারতের পেশাদার টেনিস খেলোয়াড় হিসেবে পরিচিত। বৈশ্বিকভাবে সেরা দ্বৈত খেলোয়াড়রূপে গণ্য হয়ে আছেন। ইতোমধ্যে তিনি ১১বার গ্র্যান্ড স্ল্যাম শিরোপা জয় করেছেন। প্রথম ভারতীয় টেনিস খেলোয়াড়, যিনি ১৯৯৭ সালে রিকা হিরাকিকে সাথে নিয়ে কোন গ্র্যান্ড স্ল্যাম প্রতিযোগিতা জয় করেন। তার পুরো নাম মহেশ শ্রীনিবাস ভূপতি। ২০০৬ সালে অস্ট্রেলিয়ান ওপেনের মিশ্র দ্বৈতে জয়লাভের মধ্য দিয়ে আট জন টেনিস খেলোয়াড়ের অভিজাত বিভাগে প্রবেশ করেন যিনি খেলোয়াড়ী জীবনে মিশ্র দ্বৈতে গ্র্যান্ড স্ল্যাম অর্জন করেছেন।

ডেভিস কাপ ও এশিয়ান গেমস 
মহেশ ভূপতি এশিয়ান গেমসের পাশাপাশি অনেকবার ডেভিস কাপে অংশগ্রহণ করেন। ভারতের পক্ষ হয়ে তিনি ১৯৯৫ থেকে ২০০৬ সাল পর্যন্ত মোট ৪৬টি খেলায় প্রতিদ্বন্দ্বিতা করেন। তন্মধ্যে ২৮ জয় এবং ১৮ পরাজয়। তার ২৮ জয়ের মধ্যে ২০টি জয় এসেছে দ্বৈত খেলায়।

২০০৬ সালে দোহায় অনুষ্ঠিত এশিয়ান গেমসে লিয়েন্ডার পেজকে সাথে নিয়ে টেনিসের দ্বৈত প্রতিযোগিতায় শিরোপা জয় করেন।

ব্যক্তিগত জীবন 
ভূপতি এক খ্রিস্টান পরিবারে জন্মগ্রহণ করেন। তার মাতৃভাষা হচ্ছে তেলুগু। মার্কিন যুক্তরাষ্ট্রের ইউনিভার্সিটি অব মিসিসিপিতে পড়াশোনা করেন।

প্রখ্যাত মডেল শ্বেতা জৈশঙ্করকে বিয়ে করেন। কিন্তু সাত বছর পর তাদের মধ্যে ছাড়াছাড়ি হয়ে যায়। পরবর্তীতে ২০০০ সালের মিস ইউনিভার্স লারা দত্তকে ১৬ ফেব্রুয়ারি, ২০১১ সালে মুম্বাইয়ের বান্দ্রায় বিয়ে করেন। এরপর খ্রিস্টান নিয়ম-নীতি অনুসারে ২০ ফেব্রুয়ারি, ২০১১ সালে গোয়ার সানসেট পয়েন্টে বিবাহ-পর্ব অনুষ্ঠিত হয়। ১ আগস্ট, ২০১১ সালে লারা দত্ত তার অন্তঃসত্ত্বার সংবাদ প্রকাশ করেন। ২০ জানুয়ারি, ২০১২ সালে সায়রা নাম্নী এক কন্যা সন্তান প্রসব করেন লারা দত্ত।

২০১০ সালে ভূপতি দম্পতি একটি চলচ্চিত্র নির্মাণকারী সংস্থা বিগ ডেডি প্রোডাকশন্স খোলেন।

জয়ের পরিসংখ্যান

খেলাধুলা ব্যবস্থাপনা 
মহেশ ভূপতি ভারতে টেনিসের বিকাশ ও সুযোগ-সুবিধা উন্নয়নে তার প্রতিষ্ঠান গ্লোবোস্পোর্টের মাধ্যমে কাজ করে যাচ্ছেন। সেখানে তিনি প্রধান ব্যক্তি হিসেবে ক্রীড়া উন্নয়ন ও পরিচালনার জন্য ভারতের অন্যতম টেনিস প্রতিভা সানিয়া মির্জাসহ অনেক ক্রীড়াব্যক্তিত্বকে সম্পৃক্ত করেছেন।

সম্মাননা 
২০০১ সালে ভারতের সর্বোচ্চ বেসামরিক সম্মাননা পদ্মশ্রী পুরস্কার লাভ করেন। এছাড়াও উল্লেখযোগ্য ব্যক্তিত্ব হিসেবে ২৬ নভেম্বর, ২০০৭ সালে স্পোর্টস পিপল ফর চ্যাঞ্জ কর্মবীর পুরস্কার লাভ করেন ভূপতি।

তথ্যসূত্র

বহিঃসংযোগ 
 
 Mahesh Bhupathi Fan Site
 Davis Cup Player page
 Shvetha-Mahesh-Why-knot

জীবিত ব্যক্তি
১৯৭৪-এ জন্ম
এশিয়ান গেমসে স্বর্ণপদক বিজয়ী
অস্ট্রেলিয়ান ওপেন বিজয়ী
ফ্রেঞ্চ ওপেন বিজয়ী
ইউএস ওপেন বিজয়ী
উইম্বলডন বিজয়ী
অর্জুন পুরস্কার প্রাপক
পদ্মশ্রী প্রাপক
ভারতীয় পুরুষ টেনিস খেলোয়াড়
এশিয়ান গেমসে স্বর্ণপদক বিজয়ী ভারতীয়
২০০২ এশিয়ান গেমসের পদক বিজয়ী
২০০৬ এশিয়ান গেমসের পদক বিজয়ী
ভারতীয় খ্রিস্টান
ভারতের অলিম্পিক টেনিস খেলোয়াড়
ক্রীড়ায় পদ্মশ্রী প্রাপক
মিশ্র দ্বৈতে গ্র্যান্ড স্ল্যাম (টেনিস) চ্যাম্পিয়ন
পুরুষদের দ্বৈতে গ্র্যান্ড স্ল্যাম (টেনিস) চ্যাম্পিয়ন
এশিয়ান গেমসে রৌপ্যপদক বিজয়ী ভারতীয়
এশিয়ান গেমসে ব্রোঞ্জপদক বিজয়ী ভারতীয়
কমনওয়েলথ গেমসে ব্রোঞ্জপদক বিজয়ী ভারতীয়
১৯৯৮ এশিয়ান গেমসের পদক বিজয়ী
১৯৯৬ গ্রীষ্মকালীন অলিম্পিকের টেনিস খেলোয়াড়
২০০০ গ্রীষ্মকালীন অলিম্পিকের টেনিস খেলোয়াড়
২০০৪ গ্রীষ্মকালীন অলিম্পিকের টেনিস খেলোয়াড়
২০০৮ গ্রীষ্মকালীন অলিম্পিকের টেনিস খেলোয়াড়
২০১২ গ্রীষ্মকালীন অলিম্পিকের টেনিস খেলোয়াড়
মিস ইউনিভার্স

মিস ইউনিভার্স () বার্ষিকভিত্তিতে আয়োজিত আন্তর্জাতিক সৌন্দর্য্য প্রতিযোগিতাবিশেষ। এ প্রতিযোগিতাটি মিস ইউনিভার্স সংস্থা কর্তৃক পরিচালিত হয়ে থাকে। ক্যালিফোর্নিয়ায় প্রতিষ্ঠিত পোশাক প্রস্তুতকারী প্রতিষ্ঠান প্যাসিফিক মিলসের উদ্যোগে ১৯৫২ সালে প্রতিষ্ঠিত এ প্রতিযোগিতাটি অদ্যাবধি নিয়মিতভাবে অনুষ্ঠিত হয়ে আসছে। প্রথমে গোল্ডেন লেডি'র অঙ্গ সংগঠন কেসার-রথ এবং পরবর্তীতে গাল্ফ এন্ড ওয়েস্টার্ন ইন্ডাস্ট্রিজ কর্তপক্ষের মাধ্যমে প্রতিযোগিতাটি পরিচালিত হয়েছিল। ১৯৯৬ সাল থেকে মার্কিন যুক্তরাষ্ট্রের রিয়াল-এস্টেট ব্যবসায়ী, টেলিভিশন ব্যক্তিত্ব এবং লেখক ডোনাল্ড ট্রাম্প এর দায়িত্বভার গ্রহণ করেন।

মিস ইউনিভার্স অর্গেনাইজেশন কর্তৃপক্ষ কর্তৃক ১৯৯৮ সালে মিস ইউনিভার্স, ইনকর্পোরেট থেকে মিস ইউনিভার্সে রূপান্তর করা হয়। পাশাপাশি ঐ একই বছর ক্যালিফোর্নিয়ার লস এঞ্জেলেস থেকে নিউইয়র্ক সিটিতে সংস্থার সদর দপ্তর স্থানান্তর করা হয়। ডোনাল্ড ট্রাম্প নতুন একদল পেশাদার কর্মীকে প্রতিযোগিতা আয়োজনের লক্ষ্যে দায়িত্ব দেন। এর প্রধান ছিলেন মলি মাইলস নামীয় নতুন প্রধান নির্বাহী কর্মকর্তা এবং সভাপতি ছিলেন মরিন রিডি। প্রতিযোগিতার উত্তরণে শ্লোগানরূপে আজকের জন্য নতুনরূপে শব্দগুচ্ছ ব্যবহার করা হয়।

১৯৯৮ সালে মিস ইউনিভার্সের লোগো উন্মোচন করা হয়। 'দি ওম্যান উইদ স্টারস' - শিরোনামীয় এ লোগোয় বৈশ্বিক পরিমণ্ডলে নারীর সৌন্দর্য্য এবং দায়িত্ব-কর্তব্য উপস্থাপনার কথা বলা হয়েছে।

বর্তমান মিস ইউনিভার্স পদবী ধারণ করে আছেন ভেনেজুয়েলার মারিয়া গ্যাব্রিয়েলা ইসলার। তিনি ৯ নভেম্বর, ২০১৩ তারিখে সাবেক মিস ইউনিভার্স অলিভিয়া কালপো’র কাছ থেকে এ মুকুট লাভ করেন।

ইতিহাস 
১৯২৬ সালে প্রথমবারের মতো মিস ইউনিভার্স পদবীর প্রয়োগ ঘটতে দেখা যায়। প্রথম আন্তর্জাতিক প্রতিযোগিতা হিসেবে এটি ১৯৩৫ সাল পর্যন্ত টিকেছিল। বড় ধরনের স্নায়বিক দূর্বলতা এবং দ্বিতীয় বিশ্বযুদ্ধজনিত অন্যান্য সামাজিক নৈরাশ্যবাদের জন্যে এর বিলুপ্তি ঘটে। অবশ্য ঐ প্রতিযোগিতাটির সাথে বর্তমানে প্রচলিত মিস ইউনিভার্স প্রতিযোগিতার কোনরূপ সম্পর্ক নেই।

১৯৫১ সালে তৎকালীন মিস আমেরিকা সুন্দরী পদবীধারী ইয়োলান্দে বেতবেজে প্রতিযোগিতার দায়িত্বে নিয়োজিত কাতালিনা সুইমওয়্যার কর্তৃপক্ষের নির্দেশিত সুইমস্যুট পরিধান করতে আপত্তি জানান। এর প্রেক্ষাপটে প্রধান আয়োজন প্যাসিফিক মিলস্‌ কর্তৃপক্ষ তাকে প্রতিযোগিতা থেকে প্রত্যাহার করেন। তার পরিবর্তে মিস ইউএসএ এবং মিস ইউনিভার্স প্রতিযোগিতা আয়োজনের ব্যবস্থা করেন। ১৯৫২ সালে প্রথম মিস ইউনিভার্স সুন্দরী প্রতিযোগিতা ক্যালিফোর্নিয়ার লংবিচে অনুষ্ঠিত হয়। আরমি কুসেলা নামীয় ফিনল্যান্ডের এক প্রতিযোগী এতে বিজয়ী হন।

সৌন্দর্য্য প্রদর্শনীটি ১৯৫৫ সালে প্রথমবারের মতো টেলিভিশনে সরাসরি সম্প্রচার করা হয়। ১৯৬০ সাল থেকে সিবিএস কর্তৃপক্ষ জাতীয় পর্যায়ে মিস ইউএসএ এবং মিস ইউনিভার্স প্রতিযোগিতা একত্রিত করে প্রচার করতো। পরবর্তীতে ১৯৬৫ সাল থেকে পৃথকভাবে সম্প্রচারিত হয়। ২০০৩ সালে এনবিসি টেলিভিশন সম্প্রচার স্বত্ত্ব লাভ করে। ২০১২ সালের প্রতিযোগিতাটি আন্তর্জাতিকভাবে অনলাইনের মাধ্যমে সম্প্রচারের জন্য এক্সবক্স লাইভ দায়িত্ব পায়।

সাম্প্রতিক শিরোপাধারীগণ

বিজয়ীদের চিত্র সংগ্রহশালা

আরও দেখুন
মিস ওয়ার্ল্ড
মিস গ্র্যান্ড ইন্টারন্যাশনাল
মিস আর্থ
মিস ইন্টারন্যাশনাল

তথ্যসূত্র

বহিঃসংযোগ 
 

 
১৯৫২-এ প্রতিষ্ঠিত
১৯৫২-এ প্রতিষ্ঠিত মার্কিন যুক্তরাষ্ট্রে
আন্তর্জাতিক সুন্দরী প্রতিযোগিতা
জেকেএন গ্লোবাল গ্রুপ
বেনডো

বেনডো (, ) প্রতিরক্ষামূলক খেলা যা গড়ে উঠেছে বিভিন্ন জীবজন্তুর কৌশলের মাধ্যমে। এই শব্দের প্রারম্ভিক অর্থ ছিল নিজস্ব নিয়মানুবর্তিতা, নিজস্ব বিকাশ এবং নিজস্ব উন্নয়ন। পরে এটির অর্থ দাড়িয়েছে নিজস্ব রক্ষা এবং প্রতিরক্ষা। বেনডোকে ভুলবশত সব বার্মিজ মার্শাল আর্টের জাতিগত অর্থ হিসেবে ব্যবহার করা হয় কিন্তু এটি প্রকৃতপক্ষে একটি বিধিবিধান ছাড়া কিছু নয়।

অনুশীলন 

অন্যান্য এশিয়ান মার্শাল আর্টের মতো, বেনডো স্কুল তাদের শিক্ষা শুরু করে মৌলিক দাঁড়ানো এবং পায়ের কাজে জোর দিয়ে। প্রাথমিক ধাপের অনুশীলন কয়েক মাস ধরে চলে কোন কোন সময় তা বছরে গিয়ে দারায়, যা নির্ভর করে শিক্ষক অথবা পদ্ধতির উপর। দ্বিতীয় ধাপের অনুশীলনে ঠেকানো শিখান হয়।

তথ্যসূত্র 

  Ba Than (Gyi), Manual of the Bando discipline, National Bando Association, Burma, 1946–68
  Maung Gyi, Bando, philosophy, principles et practice, IST edition, 2000
  Maung Gyi, Burmese bando boxing, Ed. R.Maxwell, Baltimore, 1978

বহিঃসংযোগ 

 International Thaing Bando Association
 French Bando & Lethwei Federation
 Meylan Thaing Bando
 Grenoble Thaing Bando
 Pakistan Bando karate Association International
 The 1st biggest blog of the Karate Association
 American Bando Association & More Info (Greater Hartford Bando Association page)
 Advanced Fighting System
 Bando of New England
 Northern Virginia Bando Club
 Piedmont Bando Club, Northern Virginia
 Combat Bando Association

বর্মী মার্শাল আর্ট
যুদ্ধ ক্রীড়া
রড টাকার

রড টাকার (; জন্ম: ২৮ আগস্ট ১৯৬৪) নিউ সাউথ ওয়েলসের অবার্ন এলাকায় জন্মগ্রহণকারী ক্রিকেট খেলার একজন জনপ্রিয় আম্পায়ার। তিনি আইসিসি’র সেরা আম্পায়ার তালিকার একজন সদস্য। তার পুরো নাম রডনি জেমস টাকার। একজন ক্রিকেটার হিসেবে তিনি সংক্ষিপ্ত সময়ের জন্য নিউ সাউথ ওয়েলস ব্লুজ দলের পক্ষ হয়ে ১৯৮৫-৮৬ থেকে ১৯৮৭-৮৮ পর্যন্ত খেলেছেন। ১৯৯১-৯২ থেকে ১৯৯৫-৯৬ মৌসুম পর্যন্ত তাসমানিয়ান টাইগার দলের সহ-অধিনায়ক ছিলেন। এছাড়াও, সংক্ষিপ্ত সময়ের জন্য ক্যানবেরা কমেটস দলের পক্ষ হয়ে অধিনায়ক/কোচ হিসেবে ১৯৯৯-২০০০ মৌসুমে অবসর গ্রহণ করেন।

খেলোয়াড়ী জীবন 
বামহাতি ব্যাটসম্যান হিসেবে প্রথম-শ্রেণীর ক্রিকেটে ৩৬.২৫ রান গড়ে ৫,০৭৬ রান করেছিলেন। এছাড়াও, ডানহাতি মিডিয়াম বোলার ছিলেন তিনি ও ৪১.৪০ রান গড়ে ১২৩টি উইকেটও লাভ করেন। তাসমানিয়া দলের পক্ষ হয়ে ১৯৯৩-৯৪ এবং ১৯৯৭-৯৮ মৌসুমে দলকে শেফিল্ড শিল্ডে দুইবার রানার্স-আপ করিয়েছেন।

খেলোয়াড়ী জীবন শেষে ক্রিকেট খেলায় আম্পায়ারিং জগতে প্রবেশ করেন। ২০০৮ সালে আন্তর্জাতিক ক্রিকেট কাউন্সিল বা আইসিসি কর্তৃক তিনি আন্তর্জাতিক আম্পায়ারের তালিকায় আম্পায়ার হিসেবে মনোনীত হন। তারপর তিনি খুব দ্রুততার সাথে ২০১০ সালে আইসিসি এলিট আম্পায়ার প্যানেলে অন্তর্ভুক্ত হন।

বিতর্কিত ভূমিকা 
১৬ আগস্ট ২০১২ তারিখে লর্ডসে অনুষ্ঠিত ইংল্যান্ড বনাম দক্ষিণ আফ্রিকার মধ্যকার ৩ টেস্ট সিরিজের চূড়ান্ত টেস্টে রড টাকার তৃতীয় আম্পায়াররূপে দায়িত্ব পালনকালে খুবই বিতর্কিত সিদ্ধান্ত দেন। ইংলিশ বোলার স্টিভেন ফিন জাক ক্যালিসের বিরুদ্ধে লেগ সাইডে ক্যাচের মাধ্যমে আউটের আবেদন জানালে আম্পায়ার কুমার ধর্মসেনা নট আউট ঘোষণা দেন। পরবর্তীতে ইংল্যান্ড ক্রিকেট দল সিদ্ধান্তের বিরুদ্ধে পুণর্বিবেচনার আবেদন জানালে রড টাকার আউট হিসেবে ঘোষণা করেন। কিন্তু তিনি ক্যালিস কর্তৃক ব্যাটের নিচ থেকে হাতের সংস্পর্শ না থাকার বিষয়টি বিবেচনায় আনেননি।

২৮ সেপ্টেম্বর, ২০১৮ তারিখে এশিয়া কাপের ফাইনাল ম্যাচ হয়েছিল বাংলাদেশ ও ভারতের মধ্যে। এ খেলায় বাংলাদেশি ব্যাটসম্যান লিটন দাস কে ভারতীয় বোলার কেদার যাদব এর একটি বলে ভারতের উইকেটকিপার ধোনি স্ট্যাম্পিং করলে মাঠ আম্পায়ার তৃতীয় আম্পায়ারের কাছে সিদ্ধান্তের জন্য পাঠান। তৃতীয় আম্পায়ার হিসেবে রড টাকার সেদিন লিটন দাস এর পায়ের অগ্রভাগ মার্জিন লাইনের ঠিক ওপরে থাকলেও তাকে আউট দিয়ে বিতর্কিত হন।

আম্পায়ারিং পরিসংখ্যান 
১৪ জুন, ২০১৭ তারিখ পর্যন্ত রড টাকারের আম্পায়ারিং পরিসংখ্যান নিম্নরূপ:

তথ্যসূত্র

আরও দেখুন 

 ক্রিকেট
 টেস্ট ক্রিকেট
 আন্তর্জাতিক ক্রিকেট কাউন্সিল
 একদিনের আন্তর্জাতিক ক্রিকেট
 টেস্ট ক্রিকেট আম্পায়ারদের তালিকা

 ডিকি বার্ড
 ডেভিড শেফার্ড
 বিলি বাউডেন
 আইসিসি’র সেরা আম্পায়ার তালিকা
 আইসিসি বিশ্ব টুয়েন্টি২০

বহিঃসংযোগ 

 
 

১৯৬৪-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেট আম্পায়ার
অস্ট্রেলিয়ার একদিনের আন্তর্জাতিক ক্রিকেট আম্পায়ার
অস্ট্রেলিয়ার টুয়েন্টি২০ আন্তর্জাতিক ক্রিকেট আম্পায়ার
এসিটি’র ক্রিকেটার
তাসমানিয়ার ক্রিকেটার
নিউ সাউথ ওয়েলসের ক্রিকেটার
নিউ সাউথ ওয়েলসের পুরুষ ক্রীড়াবিদ
সিডনি থেকে আগত ক্রিকেটার
ক্রিকেট আম্পায়ার
আলী আশরাফ (বীর প্রতীক)

আলী আশরাফ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আলী আশরাফের জন্ম ময়মনসিংহ পৌরসভার কাশরে। তার বাবার নাম মোহাম্মদ আলী হায়দার এবং মায়ের নাম আমিনা খাতুন। তার স্ত্রীর নাম আনোয়ারা বেগম। তাদের এক ছেলে ও এক মেয়ে।

কর্মজীবন 
আলী আশরাফ চাকরি করতেন পাকিস্তান বিমানবাহিনীতে। ১৯৭১ সালে কর্মরত ছিলেন ঢাকায়। তখন তার পদবি ছিল করপোরাল। মুক্তিযুদ্ধ শুরু হলে ঢাকা থেকে পালিয়ে ময়মনসিংহ হয়ে ভারতে যান। সেখানে তিনি যুদ্ধে ইচ্ছুকদের নিয়ে একটি দল গঠন করেন। পরে তাকে অন্তর্ভুক্ত করা হয় নিয়মিত মুক্তিবাহিনীর জেড ফোর্সে। এরপর তাকে ১১ নম্বর সেক্টরের মানকারচর সাবসেক্টরে পাঠানো হয়। কিন্তু সাদুল্লাপুর ছাড়া আর কোনো অপারেশন বা যুদ্ধে তিনি অংশ নিতে পারেননি। আলী আশরাফ স্বাধীনতার পর বাংলাদেশ সেনাবাহিনীতে যোগ দেন। মেজর হিসেবে অবসর নেন।

মুক্তিযুদ্ধে ভূমিকা 
১৯৭১ সালের সেপ্টেম্বর মাসের শেষ দিক। একদিন রাতে আলী আশরাফসহ একদল মুক্তিযোদ্ধা আকস্মিক আক্রমণ চালান গাইবান্ধা জেলার সাদুল্লাপুর থানায়। আক্রমণের শুরুতেই থানায় অবস্থানরত বাঙালি-অবাঙালি পুলিশ প্রতিরোধ দূরের কথা, সব পালিয়ে গেল। মুক্তিযোদ্ধাদের হস্তগত হলো অনেক অস্ত্রশস্ত্র ও গুলি। মুক্তিযোদ্ধারা হস্তগত অস্ত্রশস্ত্র ও গুলি নিয়ে রওনা হলেন হাইড আউটের উদ্দেশ্যে। তখন ভোরের আলো কেবল ফুটতে শুরু করেছে। তাদের হাইড আউট মোল্লার চরে। থানা সদর থেকে বেশ দূরে। সকাল হওয়ার আগেই ফিরতে হবে সেখানে। থানা আক্রমণের সাফল্যে মুক্তিযোদ্ধারা উৎফুল্ল। পথে তাদের জন্য বিপদ অপেক্ষা করছে। তারা বুঝতেও পারলেন না। বল্লমজাড় গ্রামে পৌঁছামাত্র মুক্তিযোদ্ধারা পড়ে গেলেন পাকিস্তান সেনাবাহিনীর অ্যামবুশে। আকস্মিক আক্রমণে তারা দিশেহারা। বেশির ভাগ মুক্তিযোদ্ধা অসংগঠিত অবস্থায় ছত্রভঙ্গ হয়ে গেলেন। আলী আশরাফ ও তার কয়েকজন সহযোদ্ধা এতে দমে গেলেন না। চরম বিপদেও মাথা ঠান্ডা রেখে সাহসিকতার সঙ্গে পাকিস্তান সেনাবাহিনীর আক্রমণের বিরুদ্ধে প্রতিরোধ গড়ে তুললেন। তাদের এ প্রতিরোধ পাকিস্তানি সেনাদের বিভ্রান্তিতে ফেলে দেয়। কিন্তু মুক্তিযোদ্ধারা তখন সংখ্যায় অনেক কম। সে জন্য তারা সিদ্ধান্ত নিলেন পশ্চাদপসরণের। কয়েকটি দলে বিভক্ত হয়ে বিভিন্ন দিক দিয়ে তারা পশ্চাদপসরণ শুরু করলেন। আলী আশরাফ ও তার দুই সহযোদ্ধা গুলি করতে করতে পিছু হটছিলেন। কিন্তু বেশিদূর যেতে পারেননি। তাদের দিকে ছুটে আসে ঝাঁকে ঝাঁকে এলএমজির গুলি। তিনজনই গুলিবিদ্ধ হয়ে আহত হন। এ অবস্থায় তাদের পক্ষে আর পশ্চাদপসরণ করা সম্ভব হয়নি। গ্রামবাসী কয়েকজনের সহায়তায় আশ্রয় নেন একটি বাড়িতে। ওই বাড়ির গৃহকর্তা, অন্যরা তাদের খুব সহায়তা করেন। কিন্তু তাতেও শেষ রক্ষা হলো না। কিছুক্ষণ পর রক্তের দাগ দেখে ওই বাড়িতে হাজির হলো একদল পাকিস্তানি সেনা। তারা ধরা পড়েন । পাকিস্তানি সেনারা আলী আশরাফের দুই সহযোদ্ধা ইসলামউদ্দিন ও ওমর ফারুককে তখনই হত্যা করে। তারা দুজন ছিলেন পাকিস্তান বিমানবাহিনীর এয়ারম্যান। তাকে পাকিস্তানিরা আটক করে গাইবান্ধায় নিয়ে যায়। পরে আলী আশরাফ ঘটনাচক্রে বেঁচে যান। পাকিস্তানি সেনারা তাকে গাইবান্ধায় তাদের যে ক্যাম্পে নিয়ে যায়, সেই ক্যাম্পের একজন ক্যাপ্টেন ছিল তার পরিচিত। ওই ক্যাপ্টেন তার চিকিৎসার ব্যবস্থা করে। এরপর তাকে নাটোর জেলে পাঠানো হয়। মুক্তিযুদ্ধের চূড়ান্ত পর্যায়ে ১৩ ডিসেম্বর তিনি আরও কয়েকজনের সঙ্গে জেল থেকে পালিয়ে যান।

পুরস্কার ও সম্মাননা 
 বীর প্রতীক

তথ্যসূত্র

বহিঃসংযোগ 

বীর প্রতীক
জীবিত ব্যক্তি
বাংলাদেশের স্বাধীনতা যুদ্ধে জড়িত ব্যক্তি
লুইসা অ্যাডামস

লুইসা ক্যাথেরিন জনসন অ্যাডামস(ইংরেজি:Louisa Catherine Johnson Adams, জন্মনাম: লুইসা ক্যাথেরিন জনসন (ফেব্রুয়ারি ১২, ১৭৭৫ – মে ১৫, ১৮৫২), মার্কিন যুক্তরাষ্ট্রের রাষ্ট্রপতি জন কুইন্সি অ্যাডামসের সহধর্মণী। তিনি ১৮২৫ থেকে ১৮২৯ সাল পর্যন্ত ফার্স্ট লেডির মর্যাদা লাভ করেন। তিনি প্রথম মার্কিন ফার্স্ট লেডি যার জন্ম মার্কিন যুক্তরাষ্ট্রের বাইরে লন্ডনে।

তথ্যসূত্র 

 Original text based on White House biography

আরও পড়ুন 
 Allgor, Catherine. Parlor Politics: In Which the Ladies of Washington Help Build a City and a Government. Charlottesville: University Press of Virginia, 2000.
 Nagel, Paul. The Adams Women: Abigail and Louisa Adams, Their Sisters and Daughters. Cambridge: Harvard University Press, 1999. 
 Joan R. Challinor, Louisa Catherine Johnson Adams: The Price of Ambition (Ph.D. dissertation, American University, 1982), 178 pages. [In his book 'Henry Adams and the Making of America' Garry Wills says, "Joan Challinor...has written the most complete account of Louisa's life..." New York Times, September 11, 2005, nytimes.com

১৭৭৫-এ জন্ম
১৮৫২-এ মৃত্যু
মার্কিন যুক্তরাষ্ট্রের ফার্স্ট লেডি
ইংল্যান্ডে মার্কিন প্রবাসী
মার্কিন যুক্তরাষ্ট্রে ইংরেজ অভিবাসী
মার্কিন যুক্তরাষ্ট্রে ব্রিটিশ অভিবাসী
হোয়াইটচ্যাপেলের ব্যক্তি
মার্কিন বংশোদ্ভূত ইংরেজ ব্যক্তি
অ্যাডামস পরিবার
কনফেডারেট স্টেটস অফ আমেরিকা

কনফেডারেট স্টেটস অফ আমেরিকা (), কনফেডারেট স্টেটস (Confederate States), CSA, এবং দক্ষিণ (the South)) ১৮৬১ সাল থেকে ১৮৬৫ সাল পর্যন্ত প্রবর্তিত সরকার ব্যবস্থা। যা প্রচলন করে আমেরিকার দক্ষিণের ১১টি দাসপ্রথা সমর্থিত রাজ্য। তারা দাবি করে মার্কিন যুক্তরাষ্ট্রের সংবিধান অনুসারে যেকোন রাষ্ট্র কোন ধরনের আলোচনা ছাড়া ইউনিয়ন থেকে বের হয়ে যেতে পারে। কিন্তু মার্কিন সরকার (ইউনিয়ান) এ ঘোষণাকে অবৈধ মনে করে।

তথ্যসূত্র

বহিঃসংযোগ 
 Confederate offices Index of Politicians by Office Held or Sought
 Civil War Research & Discussion Group -*Confederate States of Am. Army and Navy Uniforms , 1861
 The Countryman, 1862–1866 , published weekly by Turnwold, Ga., edited by J.A. Turner
 The Federal and the Confederate Constitution Compared 
 Confederate Currency
 Confederate Postage Stamps 
 Photographs of the original Confederate Constitution  and other Civil War documents owned by the Hargrett Rare Book and Manuscript Library  at the University of Georgia Libraries .
 Photographic History of the Civil War, 10 vols., 1912. 
 DocSouth: Documenting the American South – numerous online text, image, and audio collections.
 Civil War records at the National Archives at Atlanta- includes Confederate records, such as Confederate court documents, Confederate records collected by the U.S. War Department during the Civil War and Confederate records collected by the Treasury Department during Civil War

 
প্রাক্তন উত্তর আমেরিকায় রাজনৈতিক সত্তা
মার্কিন যুক্তরাষ্ট্রে অপসরণ
১৮৬১-তে সংস্থাপন
১৮৬৫-তে অব্যবস্থাপনা
সাবেক অচেনা দেশসমূহ
১৮৬১-তে প্রতিষ্ঠিত রাষ্ট্র এবং অঞ্চলসমূহ
দক্ষিণ যুক্তরাষ্ট্রের ইতিহাস
সাবেক মৈত্রী
প্রাক্তন অস্বীকৃত রাষ্ট্র
পাতরাইল মসজিদ

পাতরাইল মসজিদ বা মজলিশ আউলিয়া মসজিদ বাংলাদেশের ফরিদপুর জেলার পাতরাইলে অবস্থিত একটি প্রাচীন মসজিদ।

নির্মাণ কাল 
প্রাচীন ঐতিহ্যবাহী আউলিয়া খান জামে মসজিদ যা ১৩৯৩  হতে ১৪১০ খ্রি. মধ্যে গিয়াসউদ্দিন আজম শাহ নির্মাণ করেন বলে ধারণা করা হয়। এ ঐতিহাসিক মসজিদের দক্ষিণ পাশে চির নিন্দ্রায় শায়িত আছেন মহান আউলিয়া মজলিস আউলিয়া খান। মসজিদের আঙ্গিনায় আছে মস্তান দরবেশ নাজিমদ্দিন  দেওয়ানের মাজার। আউলিয়া খানের মাজারের দক্ষিণ পাশে আছে ফকির ছলিমদ্দিন দেওয়ানের মাজার। জনশ্রুতি আছে যে, অত্র এলাকায় প্রজাদের পানীয় জলের সমস্যা নিরসনকল্পে  ও ইবাদতের জন্য মসজিদের পার্শ্বেই ৩২.১৫ একর জমির উপর একটি দীঘি খনন করেন। বর্তমানে এটি ভাঙ্গা উপজেলাধীন পাতরাইল দীঘিরপাড় আউলিয়া মসজিদ নামে সুপরিচিত। মসজিদটি বর্তমানে প্রত্নতত্ত্ব বিভাগের নিয়ন্ত্রণাধীন আছে।

বর্ণনা 
মসজিদটি আয়তাকার বহু-গম্বুজ বিশিষ্ট। এর নকশা এবং স্থাপত্য শৈলী রাজশাহীর বাঘা মসজিদ এর মত। পঞ্চভূজ খিলান বিশিষ্ট মূল প্রবেশদ্বারটি পূর্বদিকে।

আরও দেখুন
 বাংলাদেশের প্রত্নতাত্ত্বিক স্থানের তালিকা
 বাংলাদেশের মসজিদের তালিকা
 ঢাকা বিভাগের মসজিদের তালিকা

তথ্যসূত্র 

ফরিদপুর জেলার দর্শনীয় স্থান
ফরিদপুর জেলার প্রত্নতাত্ত্বিক স্থাপনা
ফরিদপুর জেলার মসজিদ
১৫শ শতাব্দীর স্থাপত্য
মুই থাই

মুই থাই থাইল্যান্ডের যুদ্ধ বিষয়ক খেলা যেটা অন্যান্য ইন্দো- চাইনীজ কিকবক্সিং এর মত যেমন কম্বোডিয়ার প্রাদাল সেরেয়, মালয়শিয়ার তময়, বার্মার লেথুই এবং লাওসের মুই লাও। 
মুই বোরান থেকে উদ্ভূত, মুই থাই থাইল্যান্ডের জাতীয় খেলা। মুই সংস্কৃত মভ্য থেকে এসেছে যার অর্থ এক সাথে বাঁধা।মুই থাইকে ‘’’আটটি অঙ্গ প্রত্যঙ্গের কৌশল’’’ অথবা ‘’’আটটি অঙ্গ প্রত্যঙ্গের বিজ্ঞান’’’ বলা হয় কারণ এটি ঘুষি, লাথি, কনুই এবং হাঁটু ব্যবহার করে যেটি সংঘর্ষের লক্ষ্য বিপরীতে মুষ্টিযুদ্ধে দুইটি লক্ষ্য এবং অন্যান্য যুদ্ধ বিষয়ক খেলা যেমন কিকবক্সিং, সাভাতেতে চারটি লক্ষ্য। মুই থাই অনুশীলনকারিকে বলা হয় নাক মুই। পশ্চিমা অনুশীলনকারিদের মাঝে মধ্যে বলা হয় নাক মুই ফারাং, যার অর্থ বিদেশী বক্সার।

ইতিহাস

উৎপত্তি 
hj

চাইনীজ এবং ভারতীয় মার্শাল আর্টকে ভিত্তি করে দক্ষিণপূর্ব এশিয়ায় অনেক লম্বা সময় ধরে বিভিন্ন ধরনের কিকবক্সিং অনুশীলন হয়ে আসছে। অনুশীলনকারিরা একে হাজার বছরের পদাঙ্ক বলে দাবি করে।

তথ্যসূত্র 

মুই থাই
মিশ্র মার্শাল আর্ট স্টাইল
থাই শব্দ ও শব্দসমষ্টি
যুদ্ধ ক্রীড়া
মিশ্র মার্শাল আর্ট পদ্ধতি
থাইল্যান্ডে উদ্ভাবিত ক্রীড়া
লাল ঘুঘু

লাল ঘুঘু (বৈজ্ঞানিক নাম: Streptopelia tranquebarica) (), লাল রাজঘুঘু বা জংলা ঘুঘু কলুম্বিডি (Columbidae) গোত্রের বা পরিবারের অন্তর্গত একটি প্রজাতি। সারা পৃথিবীতে এক বিশাল এলাকা জুড়ে এদের আবাস। সংখ্যার বিশালতার কারণে এদের মোট জনসংখ্যা নির্ণয় করা যায়নি। গত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে যেয়ে পৌঁছায় নি, যদিও কোন কোন দেশে এদের অবস্থা খুব খারাপ। সেকারণে আই. ইউ. সি. এন. লাল ঘুঘুকে Least Concern বা আশঙ্কাহীন প্রজাতি হিসেবে তালিকাভুক্ত করেছে।

বিস্তৃতি 
বাংলাদেশ, ভারত, নেপাল, ভুটান, পাকিস্তান, শ্রীলঙ্কা, মিয়ানমার, থাইল্যান্ড, লাওস, ভিয়েতনাম, কম্বোডিয়া, ইন্দোনেশিয়া, ফিলিপাইন, চীন, তাইওয়ান ও জাপান লাল ঘুঘুর স্থায়ী আবাসস্থল। এদের অনেকসময় অনিয়মিত পরিযায়ী হিসেবে আশেপাশের দেশ আফগানিস্তান, ইরান, ওমান, কোরিয়া ও রাশিয়ায় দেখা যায়। লাল ঘুঘু সিঙ্গাপুরে অবমুক্ত করা হয়েছে। সংযুক্ত আরব আমিরাতেও পাখিটি দেখা গেছে, তবে এর উৎস সম্পর্কে নিশ্চিত হওয়া যায় নি। একসময় বিশ্বব্যাপী প্রচুর সংখ্যায় থাকলেও শিকারীদের কবলে পড়ে ও ঝোপ-জঙ্গল কমে যাওয়ায় বর্তমানে এদের সংখ্যাও কমে যাচ্ছে।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে এ প্রজাতি সংরক্ষিত।

বিবরণ 
 
পুরুষ পাখির মাথা নীলচে-ধূসর। পিঠ ও ডানার পালক গোলাপী-মেরুন বা ইট রঙের লালচে। ডানার পেছনের অংশ কালচে। লেজের পালক ধূসর । লেজের নিচটা সাদা। বুক ও পেট হালকা গোলাপী। স্ত্রী পাখির রঙ পুরোপুরি আলাদা। দেহের ওপরের অংশ গাঢ় হলদে-বাদামী ও নিচের অংশ হালকা হলদে-ধূসর। স্ত্রী পাখি পুরুষ পাখির চেয়ে কিছুটা ছোট। উভয়েরই গলার পেছনে একটি কালো বন্ধনী আছে। বন্ধনীর উপরে-নিচে চিকন সাদা বন্ধনী থাকে। উভয়ের চোখ বাদামি, ঠোঁট কালো, পা বেগুনি-লাল বা বেগুনি-কালো। ওড়ার পালকও কালো। এ গণের সবচেয়ে ছোট প্রজাতি আর সবচেয়ে বেশি নাদুস-নুদুস। লম্বায় ২৩ সেন্টিমিটার, যার মধ্যে লেজই নয় সেন্টিমিটার।

আচরণ 

ঝোপ-জঙ্গল, খোলা মাঠ, গ্রাম বা আশপাশে বড় বড় গাছ আছে এমন কৃষিজমিতে এদের দেখা মেলে। সাধারণত জোড়ায় বা ছোট দলে বিচরণ করে। কৃষিজমি, খামার, ঘাসপূর্ণ মাঠ, ঝোপ, বনের প্রান্ত বা গ্রামে হেঁটে হেঁটে খাবার সংগ্রহ করে এরা। ঘাস ও আগাছার বিচি, শস্যদানা, গাছের কুঁড়ি ও কচি পাতা খায়। ভোরবেলা ও গোধূলিতে বেশি তৎপর থাকে। তবে প্রয়োজনে দুপুরেও খাবার সংগ্রহ করে। এরা ক্রুরু-ক্রুরু-ক্রুরু বা ‘গুউ-গুউ-গুউ’ স্বরে ডাকে।

প্রজনন 

লাল ঘুঘু সারা বছর প্রজনন করতে পারে। সাধারণত গাছের পাতাওয়ালা শাখায় ঘাস ও কাঠিকুঠি দিয়ে বাসা বানায় এবং তাতে স্ত্রী পাখিটি দুটি সাদা রঙের ডিম পাড়ে। ডিম ফুটে বাচ্চা বের হয় মাত্র ১২ দিনে। বাসা বানানো থেকে শুরু করে ডিমে তা দেওয়া ও বাচ্চাদের খাওয়ানো সবকিছুই স্ত্রী-পুরুষ একত্রে মিলেমিশে করে।

তথ্যসূত্র

আরও দেখুন 
 ঘুঘু
 সবুজ ঘুঘু

বহিঃসংযোগ 
 India Nature Watch, লাল ঘুঘুর আরও ছবি
 Oriental Bird Images, লাল ঘুঘুর আরও ছবি 

পরিযায়ী পাখি
এশিয়ার পাখি
ভারতের পাখি
বাংলাদেশের পাখি
পাকিস্তানের পাখি
নেপালের পাখি
ভুটানের পাখি
শ্রীলঙ্কার পাখি
মিয়ানমারের পাখি
থাইল্যান্ডের পাখি
কম্বোডিয়ার পাখি
ভিয়েতনামের পাখি
ইন্দোনেশিয়ার পাখি
সিঙ্গাপুরের পাখি
লাওসের পাখি
ফিলিপাইনের পাখি
চীনের পাখি
তাইওয়ানের পাখি
জাপানের পাখি
দক্ষিণ কোরিয়ার পাখি
উত্তর কোরিয়ার পাখি
ইরানের পাখি
সংযুক্ত আরব আমিরাতের পাখি
আফগানিস্তানের পাখি
ওমানের পাখি
রাশিয়ার পাখি
স্ট্রেপ্টোপেলিয়া
১৮০৪-এ বর্ণিত পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
মৎস্য শিকার

মৎস্য শিকার () কোন ব্যক্তি কর্তৃক মাছ ধরার জন্য চেষ্টাবিশেষ। সাধারণতঃ মাছ প্রকৃতি প্রদত্ত নদী-নালার মুক্ত জলাশয় থেকে ধরা হয়।

বিশ্ব খাদ্য সংস্থার পরিসংখ্যান অনুযায়ী জানা যায় যে, বিশ্বে আনুমানিক ৩৮ মিলিয়ন লোক বাণিজ্যিকভাবে জেলে এবং মৎস্য খামারীর পেশায় নিয়োজিত রয়েছেন। এছাড়াও প্রত্যক্ষ এবং পরোক্ষভাবে এ পেশায় সম্পৃক্ত রয়েছে ৫০০ মিলিয়নেরও অধিক জনগোষ্ঠী। ২০০৫ সালে বৈশ্বিকভাবে প্রকৃতি প্রদত্ত উন্মুক্ত জলাশয় ক্ষেত্র থেকে মাথা পিছু ১৪.৪ কিলোগ্রাম মাছ আহরণ করা হয়। এছাড়াও অতিরিক্ত ৪.৩ কিলোগ্রাম মাছ আবদ্ধ জলাশয় থেকে চাষাবাদের মাধ্যমে সংগৃহীত হয়েছিল। উল্লেখযোগ্য খাদ্য সংগ্রহসহ আধুনিককালে মৎস্য শিকার বিনোদনকল্পে অবসরকালীন সময় ক্ষেপণেরও অন্যতম মাধ্যমরূপে পরিগণিত।

ইতিহাস 
প্রায় চল্লিশ হাজার বছর পূর্বে পেলিওলিথিক যুগে মাছ আহরণ কার্য্যের উদ্ভব ঘটেছিল বলে জানা যায়। তিয়ানিউয়ান মানবের কঙ্কাল পরীক্ষা-নিরীক্ষান্তে জানা যায় পূর্ব এশিয়ায় তারা নিয়মিতভাবে স্বাদু পানির মাছ ধরার মাধ্যমে খাবারের চাহিদা মেটাতো। প্রত্নতত্ত্ববিশারদগণ তাদের প্রতিবেদনে পরিত্যক্ত মাছের হাড় এবং গুহায় অঙ্কিত চিত্রকর্ম পরখ করে দেখেছেন বলে উল্লেখ করেন। তাদের মতে, সামুদ্রিক খাবার আত্মরক্ষার জন্য অত্যন্ত গুরুত্বপূর্ণ ছিল। এ ধরনের খাবার উল্লেখযোগ্য পরিমাণে আহরিত হতো। ঐ সময়ে অধিকাংশ লোকই শিকার করে জীবনধারণসহ যাযাবর জীবনধারায় অভ্যস্ত ছিল। কিন্তু স্থায়ীভাবে বসবাসকারীগণ মাছ শিকারের মাধ্যমে তাদের খাদ্যের প্রধান উৎসরূপে যুক্ত করেছিল।

প্রাচীন নীল নদ মাছে পরিপূর্ণ ছিল; টাটকা এবং শুটকি মাছ অধিকাংশ জনগণের আদর্শ খাদ্য ছিল। মিশরীগণ মৎস্য শিকার যন্ত্র প্রয়োগ এবং পদ্ধতিকে সমাধিস্তম্ভের দৃশ্য, অঙ্কন এবং প্যাপিরাস দলিলে তুলে ধরেছিল। কিছু উপস্থাপনায় মৎস্য শিকারকে অলস সময় ব্যয়ের মাধ্যমরূপে তুলে ধরে।

প্রাচীন গ্রীকের সাহিত্য-সংস্কৃতিতে মৎস্য শিকারের দৃশ্য খুব কমই উপস্থাপিত হয়েছে। বরঞ্চ মৎস্য শিকার কার্যক্রমকে নিম্নস্তরের সামাজিক মর্যাদাসম্পন্নরূপে উল্লেখ করা হয়েছে। অপিয়ান অব কোরিকাস নামীয় একজন গ্রীক লেখক সমুদ্রে মাছ ধরার কথকতা হ্যালাইউলিকা বা হ্যালাইউটিকা নামীয় গ্রন্থে ১৭৭ থেকে ১৮০ সালের মধ্যে তুলে ধরেছেন। এটি ছিল আধুনিককালের প্রথমদিককার মৎস্য শিকার সম্পর্কীয় লেখনি। প্রাচীন রোমে মোজাইকের মাধ্যমে মৎস্য শিকারকে তুলে ধরা হয়েছে।

গ্রীকো-রোমান সমুদ্র দেবতা নেপচুন ত্রিশূল ধারণ করে মৎস্য শিকার করতেন। প্রাচীন পেরুর মোচে জনগোষ্ঠীর মৎস্য আহরণ কর্ম সিরামিকে বর্ণিত হয়েছিল।

মৎস্য শিকার করা 
হাতে ধরা, বর্শা, জাল, ফাঁদ, ছিপ ও বড়শি ইত্যাদি উপকরণের সাহায্যে ও কৌশল প্রয়োগের মাধ্যমে মৎস্য শিকার বা মৎস্য আহরণ করা হয়। যিনি মৎস্য শিকার করেন তিনি মৎস্য শিকারী নামে পরিচিত।

বড়শি
বড়শি দিয়ে মৎস্য শিকার করার উপকরন হলো টোপ। আবহমান বাংলায় বড়শি দিয়ে মাছ ধরার টোপ হিসাবে এই ডোল পিঁপড়ার ডিম  উপকরণ হিসাবে ব্যবহৃত হয়।

তথ্যসূত্র

আরও পড়ুন

বহিঃসংযোগ 
 Pauly, Daniel (2009) The sea without fish, a reality !  Interview with the project leader of the Sea Around Us Project, University of British Columbia.
 
 

মৎস্য শিকার
মাছ ধরার সরঞ্জাম
মাছ
টিকে থাকার কৌশল